cyanic-selkie/wikianc huggingface dataset:
Արևմտյան Միդլենդ
Վարչական բաժանում
Արևմտյան Միդլենդի տարածաշրջանը ներառում է ութ քաղաքականապես անկախ վարչական միավոր՝ Մետրոպոլ կոմսություն (West Midlands), երեք Ոչ եվրոպական վարչություններ (Worcestershire, Staffordshire և Warwickshire) և չորս ունիտար միավորներ (stock-on-Trent, Telford and-Rickin, Herefordshire և Shropshire): Մետրոպոլ վարչությունները, Ոչ եվրոպական վարչությունները և ունիտար միավորները միավորված են վեց արարողակարգային վարչություններում արարողակարգային գործառույթներ ապահովելու համար։ Metropolitan և ոչ եվրոպական վարչությունները բաժանվում են ընդհանուր առմամբ 26 Metropolitan և ոչ Metropolitan ոլորտներում։ Ունիտար բաժանարար միավորները շրջաններ չունեն։
Սիթիի կարգավիճակ
Արևմտյան Միդլենդ տարածաշրջանում տեղակայված են Անգլիայի 50 վարչական միավորներից յոթը, որոնք Մեծ Բրիտանիայում ունեն Սիթիի կարգավիճակ։
Ծանոթագրություններ
Կատեգորիա:Անգլիայի տարածաշրջաններ
Անդրեյ Պանին
Կենսագրություն
Անդրեյ Պանինը ծնվել է 1962 թվականի մայիսի 28-ին Նովոսիբիրսկում։ Երկու տարի անց ընտանիքը տեղափոխվել է Չելյաբինսկ։ Հետագայում, երբ Անդրեյ Պանինը եղել է վեց տարեկան, նա տեղափոխվել է Կեմերովո, որտեղ ապրել է տասնվեց տարի։ Կեմերովոն էլ Անդրեյ Պանինը համարում է իր հայրենի քաղաքը, որտեղ անցկացրել է իր մանկությունը։
Անդրեյ Պանինն ընդունվել է Կեմերովոյի սննդի ինստիտուտ, սակայն շուտով հեռացվել է, ինչից հետո սովորել է Կեմերովոյի մշակույթի ինստիտուտում ։ Որոշ ժամանակ աշխատել է Մինուսինսկի թատրոնում, ապա մեկնել է Մոսկվա։ Միայն չորրորդ անգամից է կարողացել ընդունվել Մոսկվայի թատերական ինստիտուտ։ Ռեժիսորներն ասել են, որ Պանինը կդառնա «չնկարահանվող դերասան», սակայն նա ցանկանցել է ապացուցել հակառակը։ Պանինն ավարտել է Մոսկվայի գեղարվեստական ակադեմիական թատրոնի դպրոց-ստուդիան, որտեղ սովորել է Ալեքսանդր Կալյագինի արվեստանոցում ։ Նա դարձել է Մոսկվայի Ա. Չեխովի անվան գեղարվեստական ակադեմիական թատրոնի դերասան։ Ամուսնացած է եղել նույն թատրոնի դերասանուհի Նատալյա Ռոգոժկինայի հետ ։ Նրա թատերական աշխատանքների շարքում են դերերը «Երեք քույր», «Ժլատ ասպետը», «Ամուսնություն», «Մահացու համար», «Ձմեռ» ներկայացումներում։ Խաղացել է Օլեգ Տաբակովի գլխավորած թատրոնի ներկայացումներում։
Կինոյում իր առաջին դերերից մեկն Անդրեյ Պանինը խաղացել է ռեժիսոր Սերգեյ Չլիյանցի «По прямой» ֆիլմում։ Ճանաչման է արժանացել Մաքսիմ Պեժեմսկու «Մայրիկ, մի՛ վշտացիր» («Мама, не горюй») և Դենիս Եվստիգնեևի «Մայրը» ֆիլմերում կատարած դերերի շնորհիվ։ 2000 թվականին կատարել է հարբեցող Գարկուշայի դերը Պավել Լունգինի «Հարսանիք» ֆիլմում, որը նույն թվականին արժանացել է Կաննի կինոփառատոնի ժյուրիի հատուկ մրցանակի Լավագույն դերասանական կազմի համար ։
2000 թվականին թողարկվել է Ալեքսանդր Աթանեսյանի «24 ժամ» ֆիլմը, որում Անդրեյ Պանինը մարմնավորում է քրեական հեղինակություն Լյովա Շալամովին։ Դերասանն առավել մեծ ճանաչում ձեռք բերեց Ալեքսեյ Սիդորովի «Բրիգադա» սերիալում նկարահանվելուց հետո, որում նա կատարել է կաշառակեր ոստիկանի դերը։ Հետագայում Պանինը նկարահանվել է նաև Ալեքսեյ Սիդորովի «Մարտ ստվերի հետ», «Մարտ ստվերի հետ 2։ Ռևանշ» և «Մարտ ստվերի հետ 3D. Վերջին ռաունդ» ֆիլմերում՝ մարմնավորելով Վագիտ Վալիևին։ Պանինի ժողովրդականությանը նպաստել է նաև «Կամենսկայա» ֆիլմում կատարած դերը։
2003 թվականին թողարկվել է Բախտիյար Խուդոյնազարովի «Շուք» («Шик») ֆիլմը, որում Պանինը կատարում է գլխավոր հերոսի հոր դերը («Նիկա» մրցանակ)։ Նույն թվականին դերասանը նկարահանվել է ռեժիսոր Ալեքսանդր Պրոշկինի «Եռյակ» («Трио») ֆիլմում՝ մարմնավորելով ազնիվ ոստիկան մայոր Ագապովի դերը («Պատուհան դեպի Եվրոպա» փառատոնի մրցանակ)։
Անդրեյ Պանինը նկարահանվել է ռեժիսորներ Պավել Չուխրայի («Վարորդ Վերայի համար»), Կարեն Շահնազարովի («Լիալուսնի օր», «Թույներ, կամ Թունավորումների համաշխարհային պատմություն», «Մահ անունով հեծյալը»), Ալեքսեյ Բալաբանովի («Աչքակապուկ», «Մորֆին»)։ «Ոճիր և պատիժ» հեռուստասերիալում կատարել է Պորֆիրի Պետրովիչի դերը։
Անդրեյ Պանինը՝ որպես ռեժիսոր, 2005 թվականին նկարահանել է «Полный вперёд» հեռուստասերիալը (1954 թվականի «Հավատարիմ ընկերներ» ֆիլմի ռեմեյքը), իսկ 2007 թվականին՝ «Տիեզերագնացի թոռը» ֆիլմը (Թամարա Վլադիմիրցևայի հետ համատեղ)։ Նա ձեռք էր բերել Զախար Պրիլեպինի «Այլանդակություններ» (Патологии) վեպի էկրանավորման իրավունքները, անցկացրել էր լսումներ և գտել ֆինանսավորում, սակայն քանի որ չէր կարելի նկարահանել ֆիլմ, որի գործողությունները տեղի են ունենում Չեչնիայում, այդ պատճառով աշխատանքները դադարեցվում են ։
2005 թվականին Անդրեյ Պանինը եղել է ՈՒՀԱ Բարձրագույն լիգայի ժյուրիի անդամ։ Նկարահանվել է «Վերջին զրահագնացքը» ֆիլմում ։
2006 թվականին Մոսկվայի Գերասիմովի անվան կինեմատոգրաֆիայի համառուսական պետական ինստիտուտում ստեղծել է դերասանական փորձարարական արվեստանոց։
2011 թվականին Անդրեյ Պանինը խաղացել է բժիշկ Վաթսոնի դերը Շերլոկ Հոլմսի մասին ռուսական նոր հեռուստասերիալում։ Երբ սերիալը հնչյունավորվել է հետարտադրության փուլում, դերասանն արդեն մահացած էր, սակայն կինոստեղծողները կարողացել են օգտագործել նկարահանումների ժամանակ արված ձայնագրությունները։ Սերիալը թողարկվել է 2013 թվականին և արժանացել խառը գնահատականների, սակայն Պանինի աշխատանքը բարձր է գնահատվել։
2013 թվականի մարտին՝ Պանինի մահվանից կարճ ժամանակ առաջ, Ռուսաստանի կինեմատոգրաֆիական արվեստների ակադեմիան հայտարարել է «Նիկա» մրցանակի ներկայացվածների ցանկը, որոնց թվում էր նաև Անդրեյ Պանինը, որ մրցանակի էր ներկայացվել երկրորդ պլանի տղամարդու լավագույն դերակատարում անվանակարգում «Քավություն» («Искупление») ֆիլմում կատարած դերի համար ։ Մրցանակաբաշխությունը տեղի է ունեցել ապրիլի 2-ին. Անդրեյ Պանինի մրցանակն ստացել է ֆիլմի ռեժիսոր Ալեքսանդր Պրոշկինը ։
Մահ
Անդրեյ Պանինը մահացել է 2013 թվականի մարտի 6-ին ։ Դերասանի մարմինը քննած դատաբժշկական փորձագետները եզրակացրել են, որ նմանատիպ վերքերը կարող են լինել սպանության հետևանք  ։
Դերասանի մարմինը գտնվել է 2013 թվականի մարտի 7-ին՝ առավոտյան ժամը 11-ին, Մոսկվայի հարավում՝ Բալակլավյան պողոտայում գտնվող նրա տանը։ Մահվան պատճառներից մեկը համարվել է դժբախտ պատահարը. Պանինի մարմինը գտնվել է գետնին ընկած, և մասնագետները սկզբում ենթադրել են, թե նա ընկել է սեփական հասակին հավասար բարձրությունից և գլխով հարվածել հատակին ։ Որպես նրա մահվան նախնական պատճառ նշվել է արյան կորուստը, սակայն մահվան հաջորդ օրը դատաբժշկական փորձագետները հանգել են այն եզրակացության, որ մահվանից առաջ Պանինը դաժան ծեծի է ենթարկվել. նրա դեմքն այլանդակված էր, վերքերի մեջ գտնվել են ապակու կտորներ, իսկ ծնկներին՝ արյունազեղ ուռուցքներ ։ Ըստ դատաբշխկական եզրակացության՝ Պանինը հավանաբար դիմադրել է և վիրավորել մարդասպանին ։ Հարևանները լսել էին տարօրինակ ձայներ, սակայն ուշադրություն չեն դարձրել ։
Անդրեյ Պանինի հրաժեշտի արարողությունը տեղի է ունեցել 2013 թվականի մարտի 12-ին Մոսկվայի Ա. Չեխովի անվան գեղարվեստական թատրոնում։ Քաղաքացիական հոգեհանգստից հետո տեղի է ունեցել հուղարկավորման արարողությունը Նիկոլայ Հրաշագործի եկեղեցում։ Թաղվել է Տրոեկուրովյան գերեզմանատանը ։
Անդրեյ Պանինի մահվանից մեկ տարի անց, ըստ որոշ աղբյուրների, նրա սպանության մասին գործը փակվել է, սակայն այլ աղբյուրների համաձայն՝ հետաքննությունը շարունակվել է, սակայն վերջնական որոշում չի կայացվել։ Դերասանի մի շարք գործընկերներ, որոնց թվում էին դերասան Ալեքսանդր Յացենկոն, ռեժիսոր Ալեքսանդր Պրոշկինը և Պանինի մտերիմ ընկերը՝ Գենադի Ռուսինը , ով հայտնաբերել էր նրա մարմինը, համոզված են, որ դա եղել է սպանություն։
2015 թվականի սկզբին հայտնի է դարձել, որ ՌԴ քննչական կոմիտեն դադարեցրել է Անդրեյ Պանինի մահվան մասին գործը հանցագործության բացակայության պատճառով ։
Թանգարան Կեմերովոյում
2014 թվականին Կեմերովոյի մշակույթի ու արվեստի պետական համալսարանում բացվել է Անդրեյ Պանինի հիշատակին նվիրված թանգարան։ Թանգարանի հավաքածուում ներառված են լուսանկարներ դերասանի ուսանողական տարիներից, դերասանի հետ կապված փաստաթղթեր բուհի արխիվից, ներկայացումների ծրագրեր ու այլ նյութեր, ինչպես նաև անձնական իրեր, որոնց մի մասը թանգարանին է նվիրել դերասանի այրին՝ Նատալյա Ռոգոժկինան ։
Գրաֆիկական աշխատանքների ցուցահանդես
Անդրեյ Պանինը զբաղվել է նկարչությամբ. նրա աշխատանքներն աչքի են ընկել սյուրռեալիստական սյուժեներով, ծաղրական ու անհեթեթ կերպորներով, փոքր դետալների առատութամբ։ 2015 թվականի ապրիլի 18-19-ը Մոսկվայում անցկացվող DOCA-2015 (Days of Contemporary Art) ժամանակակից արվեստի ամենամյա փառատոնի շրջանակներում կայացել է Անդրեյ Պանինի նկարների ցուցահանդեսը, որ նախապատրաստել էին նրա ընտանիքն ու մտերիմ ընկերը՝ Գենադի Ռուսինը  ։
Տեսանյութեր
Կատեգորիա:Ռուս դերասաններ Կատեգորիա:Ռուս կինոռեժիսորներ Կատեգորիա:Ռուսաստանի Դաշնության վաստակավոր արտիստներ Կատեգորիա:ՌԴ պետական մրցանակի դափնեկիրներ Կատեգորիա:«Նիկա» մրցանակի դափնեկիրներ Կատեգորիա:Տրոեկուրովյան գերեզմանատանը թաղվածներ Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:Թատրոնի դերասաններ Կատեգորիա:Հեռուստատեսային դերասաններ
Պերմ
Պերմ (Пермь ; местн. произн.), քաղաք Ռուսաստանի եվրոպական մասում՝ Ուրալյան նախալեռներում՝ Կամա գետի վրա։ Պերմի երկրամասի և նույնանուն շրջանի վարչական կենտրոնն է, տրանսպորտային հանգույց (կայարան անդրսիբիրյան երկաթուղու վրա, գետային նավահանգիստ)։ Ունի երկրամասային նշանակության քաղաքի և Ռուսաստանի Դաշնության քաղաքային շրջանի կարգավիճակ, բազմաճյուղ, զարգացած արդյունաբերություն։ Բնակչության թվաքանակը դեռևս 2013 թվականին անցել է մեկ միլիոնից, 2021 թվականի հունվարի 1-ի տվյալներով կազմել է 1 049 199։
Պերմը մշակութային, գիտակրթական կենտրոն է։ Ուրալյան տարածաշրջանում առաջին համալսարանը հիմնվել է Պերմում (1916 թվականին) ։
Բնակավայրը հիմնադրվել է 1723 թվականին։ 1940-1957 թվականներին կոչվել է Մոլոտով։
Պատմություն
Քաղաքի ներկայիս տարածքում ու շրջակայքում մարդիկ բնակություն են հաստատել հնագույն ժամանակերից սկսած։ Այստեղ հայտնաբերվել են 130-ից ավել հնագիտական հուշարձաններ, որոնք թվագրվում են քարեդարյան ժամանակներից մինչև ուշ միջնադար։
Պերմի հիմնադրման օր ընդունված է համարել Եգոշիխա գյուղի մերձակայքում պղնձաձուլական գործարանի հիմնադրման օրը՝ 1723 թվականի մայիսի 4-ը ։ Նորաստեղծ բնակավայրին 1781 թվականին շնորհվել է քաղաքի կարգավիճակ։ Նրա աշխարհագրական բարենպաստ դիրքը՝ Կամա գետի նավարկելի հատվածի ափին ընկած լինելը, Ռուսաստանի եվրոպական մասը Ուրալյան լեռնաշղթայի հաղթահարումով Սիբիրին կապող ճանապարհների վրա գտնվելը նպաստել են, որ կարճ ժամանակամիջոցում դառնա առևտրի ու արտադրության կենտրոն։ Խորհրդային իշխանության տարիներին քաղաքն աճել է չափազանց արագ տեմպերով։ Ներկայումս բազմաճյուղ արդյունաբերություն ունեցող կենտրոն է։ Ունի մետաղաձուլական, մեքենաշինական, սարքաշինական խոշոր գործարաններ, քիմիական արդյունաբերության ձեռնարկություններ, որոնք պարարտանյութեր, ներկեր են թողարկում։ Պերմում արտադրվում են նաև տարաբնույթ նշանակության մեքենաներ, սարքեր, սարքավորումներ, գործիքներ, որոնք օգտագործվում են նավթի, ածխի արդյունահանման, գյուղատնտեսության և այլ բնագավառներում։ Կան նաև նավթավերամշակման խոշոր ձեռնարկություններ, որտեղ մշակվում է սիբիրյան նավթահանքերի նավթը։ Բացի այդ, Պերմով են անցնում  այդ նավթը Սիբիրից եվրոպական մաս տեղափոխող գլխավոր խողովակաշարերը։
Կլիմա
Պերմին բնորոշ է տաք ամառներով մայրցամաքային խոնավ կլիման, որը Կյոպպենի կլիմաների դասակարգմամբ կրում է Dfb նիշը ։ Ձմեռները երկարատև են, ձնառատ, ցրտաշունչ, ամառները համեմատաբար տաք են ու կարճատև, գիշերները սառնությունն իրեն դարձյալ զգացնել է տալիս։
Քույր քաղաքներ
Պերմը բարեկամական սերտ հարաբերություններ ունի հետևյալ քաղաքների հետ.
Արտաքին հղումներ
Կատեգորիա:Ռուսաստանի քաղաքներ Կատեգորիա:1723 հիմնադրումներ Ռուսաստանում Կատեգորիա:1723 թվականին հիմնադրված բնակավայրեր
Ռուբեն Ղարիբյան
Ռուբեն Զաքարի Ղարիբյան, հայ բանաստեղծ, ԽՍՀՄ գրողների միության անդամ 1940 թվականից։
Կենսագրություն
Ռուբեն Ղարիբյանը ծնվել է 1914 թվականի հունվարի 1-ին, Կարսի մարզի Ագարակ գյուղում։ Վաղ հասակում զրկվել է հորից։ Մորեղբայրը նրան տանում է Երևան և հանձնում ամերիկյան որբանոց։ 1923-1927 թվականներին ապրել և սովորել է Ստեփանավանում։ 1928 թվականին փոխադրվել է Երևան և աշխատել «Մասիս» ծխախոտի ֆաբրիկայում։ 1931-1937 թվականներին աշխատել է Երևանի պահածոների գործարանում, Հոկտեմբերյանի և Արտաշատի շրջաններում, 1939-1941 թվականներին՝ «Պիոներ կանչ» թերթի խմբագրությունում։ Մասնակցել է Հայրենական մեծ պատերազմին։ 1946-1956 թվականներին եղել է «Պիոներ» ամսագրի ձևավորման բաժնի վարիչը։ Լույս է տեսել Ղարիբյանի «Իմ նվերը» գիրքը (Երևան, 1952) :
Ծանոթագրություններ
Կատեգորիա:Հայ բանաստեղծներ Կատեգորիա:ԽՍՀՄ գրողների միության անդամներ Կատեգորիա:Հայրենական մեծ պատերազմի մասնակիցներ Կատեգորիա:Հայ մանկագիրներ
Ֆեդյաևո (այլ կիրառումներ)
Ֆեդյաևո, կարող է վերաբերել՝
Ելիզավետա Օսետինսկայա
Ելիզավետա Նիկոլաևնա Օսետինսկայա (Елизаве́та Никола́евна Осети́нская, ), ռուս լրագրող և ռադիոհաղորդավար։ 2002-2004 թվականներին եղել է խմբագրի տեղակալ, 2004-2007 թվականներին՝ գլխավոր խմբագիր, 2007-2010 թվականներին՝ գլխավոր խմբագիր, 2010-2011թվականներին՝ «Վեդոմոստի» պարբերականի գլխավոր խմբագիր։ 2011 թվականից մինչև 2013 թվականը Ռուսաստանի Forbes-ի գլխավոր խմբագիրն է։ 2014-2016 թվականներին եղել է «Ռոսբիզնեսքոնսալթինգ» լրատվական գործակալության գլխավոր խմբագիրը։ Ավելի վաղ աշխատել է որպես թղթակից և մեկնաբան «Վեդոմոստի», «Այսօր» և «ՌԲԿ» թերթերում։ 2017 թվականին հիմնադրել է The Bell ինտերնետ-հրատարակությունը։
Կենսագրություն
Ծնվել է 1977 թվականի մայիսի 3-ին Մոսկվայում   ։ Նրա հայրը՝ Նիկոլայ Իոսիֆովիչ Օսետինսկին, ավելի քան երեսուն տարի դասավանդել է Գուբկինի անվան նավթի և գազի ինստիտուտում  ։ 1994 թվականին ավարտել է Մոսկվայի հարավ-արևմուտքի № 1543 վարժարանը, իսկ 1998 թվականին՝ Մոսկվայի պետական համալսարանի Տնտեսագիտական ֆակուլտետի շրջանավարտն է դարձել  ։
1995-1997 թվականներին համալսարանում ուսանելու ընթացքում Օսետինսկայան աշխատել է «Ռոսբիզնեսքոնսալթինգ» լրատվական գործակալության թղթակից։ 1997 թվականի փետրվարից մինչև 1999 թվականի հոկտեմբեր եղել է տնտեսական բաժնի թղթակից, «Այսօր» թերթի մեկնաբան, ինչպես նաև գրել է «Ամփոփագիր» ամսագրի համար ։
1999 թվականի նոյեմբերին, «Վեդոմոստի» թերթի ստեղծումից երկու ամիս անց, Օսետինսկայան աշխատանքի է անցել այդ հրատարակությունում ։ 2000 թվականի մայիսին նա նշանակվել է «Արդյունաբերություն/էներգառեսուրսներ» բաժնի խմբագրի տեղակալ և արդեն 2001 թվականին գլխավորել է այն ։ 2002 թվականի մայիսին Օսետինսկայան դարձել Է «Վեդոմոստի»-ի գլխավոր խմբագրի տեղակալը, այդ պաշտոնում ղեկավարել է «Ընկերություններ և շուկաներ» համակարգը ։
2004 թվականի սեպտեմբերին Օսետինսկայան նշանակվել է «Վեդոմոստի» թերթի գլխավոր խմբագիր»։ ԶԼՄ-ների տեղեկություններով՝ այն ժամանակաշրջանում, երբ նրա ընկերուհին՝ Տատյանա Լիսովան, գտնվում էր դեկրետային արձակուրդում (մինչև 2005 թվականի մայիսը), Օսետինսկայան նրան փոխարինել Է հրատարակության գլխավոր խմբագրի պաշտոնում  ։
2005 թվականին Օսետինսկայան ստացել է ժողովրդական տնտեսության ակադեմիայի և Քինգստոնի համալսարանի համատեղ ծրագրի МВА-ի դիպլոմ։ Տատյանա Լիսովայի խոսքով՝ իր դիպլոմային աշխատանքում Օսիթենսկայան քննարկել է այն հարցը, թե երկրում խոսքի ազատության հետ կապված իրավիճակի վատթարացումն ազդում է «թերթի գործի շահութաբերության վրա»։ «Նա հետազոտություն է անցկացրել, կարծես թե այնպես է ստացվում որ չի ազդում»- հայտնել Է Լիսովան   ։
Մամուլն անդրադարձել է Օսեթինսկայի ռադիոյի և հեռուստատեսության աշխատանքին։ 2005 թվականի գարնանը նա սկսել է վարել «Մեծ Դոզոր» ծրագիրը՝ «Մոսկվայի արձագանք» ռադիոկայանի և «Վեդոմոստի» ռադիոկայանի համատեղ նախագիծը    ։ 2005-ի աշնանը Օսետինսկայան հանդես եկավ ՆՏՎ հեռուստաընկերության հեռարձակման փորձագետներից մեկը՝ քաղաքագետ Գլեբ Պավլովսկու «Իրական քաղաքականություն»-ում, «Միսիս Կարանդ’Աշ» կեղծանունով     ։ Հաղորդումը քննադատում էին մամուլում , իսկ «Մենք» ընդդիմադիր շարժումը նույնիսկ նրան բողոքի ակցիա էր նվիրել՝ պնդելով, որ «իրական քաղաքականության» ստեղծողները «փորձում են ճնշել ժողովրդավարությունը և հեռուստադիտողներին պարտադրել Կրեմլի պաշտամունքը» ։ Սակայն նախագծին Օսետինսկայան երկար ժամանակ չի մասնակցել, ԶԼՄ-ների տվյալներով՝ այն լքելով արդեն 2005 թվականի դեկտեմբերին ։ 2007 թվականին հաղորդման համահեղինակ Մաքսիմ Կոնոնենկոն բացատրել է Օսիթենսակայի հեռանալը ծրագրից. նրա խոսքերով՝ «Վեդոմոստի»-ն չի ցանկացել, որ լրագրողուհին հեռուստատեսային թերթի դեմք դառնա։ Ընդ որում, իր Կոնոնենկոն բլոգում ուղղակիորեն նշել է, որ Օթեթինսկային Լիսովին  անձամբ արգելել է մասնակցել «Իրական քաղաքականություն» ծրագրին   ։
2007 թվականի մարտից մինչև 2010 թվականի փետրվար Օսետինսկայան «Վեդոմոստի» թերթի գլխավոր խմբագիրն էր։ Այդ պաշտոնում նա փոխարինել է Լիսովային,որը դարձել է «Բիզնես Նյուզ Մեդիա» ՓԲԸ-ի կառավարիչ, «Վեդոմոստի» և SmartMoney ամսագրի (փակվել է 2009 թվականի մայիսին ) հրատարակչի    ։ 2009 թվականի նոյեմբերին վեճ էր ծագել «Վեդոմոստի» թերթի և Օլեգ Դերիպասկիի «Ռուսալ» ընկերության միջև   ։ Թերթը, որի խմբագրությունը գլխավորում էր Օսետինսկայան, հրապարակել է տվյալներ, որոնք վկայում են ընկերության 2008 թվականի 5,98 մլրդ դոլարի և 2009 թվականի առաջին կեսին 720 մլն դոլարի վնասների մասին  ։ Ռուսալի փաստաբանների կարծիքով՝ այդ տեղեկատվությունը պարունակում էր առևտրային գաղտնիք և դրա բացահայտումը ապօրինի էր , մինչդեռ Օսետինսկայան հայտարարել էր, որ տվյալները ստացվել են բացարձակ օրինական եղանակով։ Նրա խոսքով՝ թերթի աշխատակիցները ճնշման են ենթարկվել. իրավաբանները նրանցից պահանջում էին տեղեկատվության աղբյուրների բացահայտում, չնայած այն բանին, որ ԶԼՄ-ների մասին օրենքն ուղղակիորեն արգելում է լրագրողներին դա անել, ինչպես նաև առաջարկում էին ընդհանրապես դադարեցնել «Ռուսալ»-ի բիզնեսի մասին նյութերը հրապարակելը ։ Օսետինսկայան արհմիության ելույթներից հետո ԶԼՄ-ների աշխատողների արհմիության ղեկավարությունը բաց նամակ է հղել Դերիպասկային՝ դատապարտելով նրա դիրքորոշումը և գործարար կառույցների կողմից լրագրողների վրա ճնշում գործադրելու անթույլատրելիությունը։ Հետագայում «Վեդոմոստիում» և ռուսական այլ լրատվամիջոցներում շարունակում էին հայտնվել գործարարի, այդ թվում՝ «Ռուսալի» ընկերությունների գործունեության մասին հոդվածներ    ։
2010 թվականի մարտին Օսետինսկայան հեռացավ թերթի գլխավոր խմբագրի պաշտոնից, ուր կրկին վերադարձավ Լիսովան, որն այդ ժամանակ, ըստ մամուլի տեղեկությունների, արդեն գրեթե մեկ տարի դե ֆակտո ղեկավարում էր թերթի թողարկումը, ուստի նրա նշանակումը կրում էր «տեխնիկական» բնույթ։ Այդ ժամանակ էլ Օսետինսկայան գլխավորեց Vedomosti.ru կայքը ։ Նա այդ անցումը սահմանել է ոչ թե որպես իջեցում կամ բարձրացում, այլ որպես «ամենահետաքրքիր ուղղության առաջխաղացում» ։
2011 թվականի մարտի կեսերին, երբ Մաքսիմ Կաշուլինսկին հեռացավ ռուսական Forbes ամսագրի գլխավոր խմբագրի պաշտոնից, մամուլում լուրեր հայտնվեցին, որ նրա փոխարեն այդ պաշտոնում կնշանակվի Օսետինսկայան   ։ Ապրիլի 6-ին Forbes ամսագրի սեփականատեր Axel Springer Russia-ն հրատարակչության կայքում պաշտոնական հաղորդագրություն է հայտնվել այն մասին, որ Ելիզավետա Օսետինսկայան 2011 թվականի մայիսի 16-ից կդառնա այդ գործարար ամսագրի գլխավոր խմբագիրը  ։ Հետագայում Օսետինսկայան ճշտել է, որ իրեն ամրագրվել են  «Forbes ապրանքանիշի ներքո բոլոր հրատարակությունները, այդ թվում՝ կայքի ընդհանուր ղեկավարությունը»։ Նշվում էր, որ մեդիամենեջերի նոր նշանակումը էնտուզիազմով է ընդունել՝ ռուսական Forbes-ը անվանելով «Ռուսաստանում որակյալ մի քանի պարբերականներից մեկը», նա հայտարարել է, որ պատրաստվում է ամսագիրը ավելի լավ դարձնել  ։
2011 թվականի մայիսի 16-ից Օսետինսկայան պաշտոնապես դարձել Է Forbes ամսագրի ռուսական տարբերակի գլխավոր խմբագիրը ։
2014 թվականի հունվարի 15-ից մինչև 2016 թվականի մայիսի 13 -ը «ՌՈՍԲԻԶՆԵՍՔՈՆՍԱԼԹԻՆԳ» Փակ բաժնետիրական ընկերության նախագծերի գլխավոր խմբագիր է ։ Financial Times-ին տված հարցազրույցում Օսետինսկայան հայտարարել է, որ իր և ՌԲԿ-ի մյուս թոփ-մենեջերների ազատումը կապված է պանամական դոսյեի հիման վրա նյութերի հրապարակման հետ ։
2016 թվականի ապրիլին Օսետինսկայան դարձավ Սթենֆորդի համալսարանի «Նորարարությունները լրագրության մեջ» հեղինակավոր միջազգային ծրագրի կրթաթոշակառու ։
Սթենֆորդում ուսումն ավարտելուց հետո Օսետինսկայան ևս մեկ կրթաթոշակ է ստացել Կալիֆոռնիայի Բերկլիի համալսարանի հետաքննչական լրագրության (the Investigative Reporting Program) ծրագրով։ Նա հայտարարել է, որ մտադիր է զբաղվել Ռուսաստանին նվիրված հետաքննություններով ։
2017-ի հունիսին հայտնի դարձավ Օսեթինսկայայի լրատվական նախագծի մասին՝ լրատուն էլեկտրոնային փոստով և «The Bell» («Զանգակ») առցանց հրատարակության մասին ։ Կայքը և հղումները չեն գրանցվել որպես ԶԼՄ-ներ, ներկայացնում են օրակարգի կազմումը կայքում և սոցիալական ցանցերում փորձագետների բացառիկ մեկնաբանությունները։
Ծանոթագրություններ
Կատեգորիա:Ռուս լրագրողներ Կատեգորիա:Ռուս խմբագիրներ Կատեգորիա:Մոսկվայի պետական համալսարանի շրջանավարտներ
Հյուրանոց Եվրոպական (Տագանրոգ)
Հյուրանոց «Եվրոպական» (Гостиница «Европейская»), շինություն Տագանրոգի պատմական հատվածում, գտնվում է Պետրոսի փողոցի տուն 81 հասցեում։
Պատմություն
Շինությունը կառուցվել է 1870 թվականին՝ որպես առևտրական Պերուշկինի կնոջ սեփականություն ։ Ավելու ուշ այս շենքում տեղակայվել է «Դոնսկայա» հյուրանոցը, «Ֆրանսիա» հյուրանոցը (այստեղ երկու անգամ՝ 1894 և 1898 թվականներին հանգրվանել է Տագանրոգ եկած Անտոն Չեխովը, որը նկարագրել է այն «Կրակներ» պատմվածքում), «Եվրոպական» հյուրանոցը ։
1916 թվականին հյուրանոցը փակվել է և այդտեղ են տեղակայել լազարեթը (զինվորական հիվանդանոց), ապա շենքում են եղել Կիևի ենթասպաների 3-րդ դպրոցը, գերմանական պարետատունը, Անտոն Դենիկինի շտաբի վարչություններից մեկը։
1928 թվականից շենքում է եղել ԽՍՀՄ Ներքին գործերի ժողովրդական կոմիսարիատի քաղաքային բաժանմունքը ։
2016 թվականին նկուղային տարածքում սկսված վերանորոգման աշխատանքների պատճառով, որտեղ գտնվում էր «Ռուսական թեյ» արտ-սրճարանը, շինության պատերն սկսել են ճաքճքել ։
«Ռուսական թեյ» արտ-սրճարան
«Ռուսական թեյ» արտ-սրճարանը այցելուների համար բացվել է 2010 թվականի դեկտեմբերի 20-ին 1970-ական թվականներից մինչև 2009 թվականը եղած համանուն խորհրդային սրճարանի նկուղային տարածքում։ Արտ-սրճարանը ավանդաբար հանդես է որպես Չեխովի գրքային փառատոնի տարածք ։ Սրճարանում տեղի ունեցող համերգները 2011 թվականի սեպտեմբերից հեռարձակվել են համացանցով։
Արտ-սրճարանում անցկացվել են գրական երեկոներ, ռոք համերգներ, դիջեյական ակումբային երեկույթներ, ջազային երեկոներ։ Արտ-սրճարանի գոյության առաջին տարում ելույթներով հանդես են եկել գրականագետներ Իլյա Բոյաշովը , Պավել Կրուսանովը , «Rockerjoker» խումբը , Ռոման Բիլիկը, «Ավելի վատ, քան երեխաները» խումբը , Սերգեյ Լետովը, Մաքսիմ Ամելինը և այլք   ։
2011 թվականի մայիսին «Ռուսական թեյում» անցկացվել է Պրոլետարական երիտասարդական երաժշտության փառատոն ։
Տեղի լրագրողների կարծիքով՝ «Ռուսական թեյը» հանդիսանում է Տագանրոգի միակ արտ-սրճարանը, որը հնարավորություն է տալիս հանդես գալու «ոչ ձևաչափային» երաժիշտներին ։
Սրճարանի տերը ֆինանսական դժվարությունների պատճառով ստիպված է եղել խզել վարձակալության պայմանագիրը, և 2016 թվականին «Ռուսական թեյ» սրճարանը դադարել է գոյություն ունենալուց։
Ծանոթագրություններ
Կատեգորիա:Անտոն Չեխով Կատեգորիա:Տագանրոգի շենքեր և կառույցներ
Ֆեդյուկովո (այլ կիրառումներ)
Ֆեդյուկովո, կարող է վերաբերել՝
Ռոբբի Վիլիամս
Ռոբբի Վիլիամս (Robert Peter Williams, ), բրիտանացի երգիչ և երգահան։
Ռոբբի Վիլիամսը Մեծ Բրիտանիայում ամենից շատ ալբոմներ վաճառած երաժիշտն է։ Ամբողջ աշխարհում վաճառվել է երգչի ալբոմների 70 միլիոնից ավել օրինակ, որից միայն 16, 2 միլիոնը Մեծ Բրիտանիայում, նաև Լատինական Ամերիկայում ամենավաճառվող արտասահմանյան երգիչն է ։ Վիլիամսը BRIT Awards մրցանակաբաշխության ռեկորդակիր է, ստացել է 12 անձնական մրցանակ և 5 մրցանակ Take That խմբի կազմում ։ Նաև վաստակել է ECHO Awards գերմանական արարողության ութ մրցանակ ։ Վիլիամսին գրանցել են Գինեսի ռեկորդների գրքում այն բանից հետո, երբ մեկ օրում վաճառվել է 1, 6 միլիոն տոմս «Intensive Care» ալբոմի համերգային շրջագայության համար։ 1990-ականների լավագույն երգիչ ընտրվելուց հետո երգչին ավելացրել են «Երաժշտական փառքի Բրիտանական Սրահում»։
Արտաքին հղումներ
Կատեգորիա:Բրիտանացի երաժիշտներ Կատեգորիա:Բրիտանացի երգիչներ Կատեգորիա:Անձինք այբբենական կարգով Կատեգորիա:1974 ծնունդներ Կատեգորիա:Brit Awards մրցանակի դափնեկիրներ Կատեգորիա:Բրիտանացի երգահաններ
Սեյմուր Սքիներ
Սեյմուր «Սպենկի» Սքինըր (անգլերեն` Seymour Skinner) (ծնվել է Քեփիթըլ սիթիում 1953 թվական, ի ծնե անունը՝ Արմին Թամզարյան (Armin Tamzarian, իսկ Սփրինգֆիլդում ավելի հայտնի է որպես «Տնօրեն Սքինըր»), «Սիմփսոններ» մուլտսերիալի հայազգի կերպար, որին հնչունավորում է Հարի Շիրերը։
Մասնագիտությունը
Սքիները Սփրինգֆիլդի նախնական դպրոցի տնօրենն է։ Անընդհատ պայքար է մղում աստիճանաբար քայքայվող դպրոցը վերահսկելու համար, դաժանացած եւ վայրենացած ուսուցիչների, աղմկարար եւ անկարգապահ աշակերտների դեմ։ Այդպիսի աշակերտներից է Բարթ Սիմփսոնը։
Կենսագրություն
Սերիալում Սքիների ծննդյան թիվը նշվում է 1953 թ. հուլիսի 8-ին, սակայն մի այլ դրվագում ասվում է, որ նրա կենդանակերպի նշանն է կշեռքը, հետեւաբար, ծննդյան օրն ընկնում է սեպտեմբերի 24-ի եւ հոկտեմբերի 23-ի միջեւ։
Կարգապահության կողմնակից է, երկար ժամանակ ծառայել է բանակում, մասնակցել է Վիետնամի պատերազմին։ Սեյմուրի հայրը, Շելդոն Սքիները, ծառայել է Էյբի հետ։
Արտաքին հղումներ
Կատեգորիա:Հորինված որբեր Կատեգորիա:Դպրոցների հորինված տնօրեններ
Կապիլիա դել Սաուսե
Կապիլիա դել Սաուսե (Capilla del Sauce), փոքր քաղաք Ուրուգվայի կենտրոնական մասում՝ Ֆլորիդա դեպարտամենտի հյուսիսում։ Մոտակա համեմատաբար խոշոր բնակավայրից՝ Սարանդի դել Յի քաղաքից գտնվում է 18 կիլոմետր հեռավորության վրա (դեպի հարավ ուղղությամբ)։ Բացարձակ բարձրությունը ծովի մակերևույթից 126 մետր է ։
Պատմություն
Բնակավայրը 1924 թվականի մայիսի 26-ին ստացել է Pueblo-ի (գյուղի) կարգավիճակ ։ 1956 թվականի հուլիսի 5-ին բնակավայրի կարգավիճակը բարձրացվել է, հասցվել Villa-ի (փոքր քաղաքի) աստիճանի ։
Բնակչություն
2011 թվականի մարդահամարի տվյալներով Կապիլիա դել Սաուսեում ապրում էր 835 մարդ.
Աղբյուրը՝ Instituto Nacional de Estadística de Uruguay
Արտաքին հղումներ
Կատեգորիա:Ուրուգվայի քաղաքներ Կատեգորիա:Ուրուգվայի բնակավայրեր
Պատերազմի միջազգային իրավական կարգավորում
Պատերազմի միջազգային իրավական կարգավորում, պատերազմը ոչ խրախուսվում և ոչ էլ արգելվում է միջազգային մարդասիրական իրավունքի կողմից։ Պատերազմի հարցում մարդասիրական իրավունքը հենվում է միջազգային իրավունքի ՄԱԿ-ի Կանոնադրության դրույթների վրա։ ՄԱԿ-ի Կանոնադրությունը, սակայն, արգելում է պատերզամը։ ՄԱԿ-ի անդամ պետությունները պարտավոր են բոլոր դեպքերում տարաձայնությունները լուծել խաղաղ ճանապարհով։ Այն պետությունը, որն իր նպատակներին հասնելու համար փորձում է ուժ գործադրել այլ պետության նկատմամբ, ոտնահարում է միջազգային իրավունքը և ագրեսիա կատարում, անգամ արդարացված լինելու դեպքում։ Միջազգային մարդասիրական իրավունքը սկսում է գործել, երբ զինված ընդհարումը սկսվել է, անկախ սկսվելու պատճառներից։
Միջազգային մարդասիրական իրավունքի ճյուղերն ու տեսակները զինված ընդհարումների վերաբերյալ
Միջազգային մարդասիրական իրավունքը բաժանվում է 2 ճյուղի՝ Վերը նշված միջազգային պայմանագրերը ընդունվել են 1977 թվականին, համապատասխանաբար Ժնևում և Հաագայում։ Միջազգային մարդասիրական իրավունքը ճանաչում է զինված ընդհանրումների 2 տեսակ՝
Միջազգային բնույթի ընդհանրումներ
Միջազգային բնույթի ընդհանրումն առնվազն 2 պետությունների զինված ուժերի միջև բախումն է։ Միջազգային բնույթի զինված ընդհանրում է նաև ազգային-ազատագրական պատերազմը։
Պատերազմելու մեթոդների և միջոցների սահմանափակումը
Համաձայն Ժնևի 1977 թվականի միջազգային պայմանագրի պատերազմելու արգելված միջոցներից է ուխտադրժությունը, դա այն է, երբ որևԷ երկիր կամ զինված խումբ հարձակվում են սպիտակ դրոշ պարզած կամ ձևացնում են, թե շարքից դուրս են եկել՝ օգնության շտապող հակառակորդին ոչնչացնելու նպատակով, անընդունելի են նաև քողարկումը, կեղծ ռազմական գործողությունները կամ ապատեղեկատվությունը, որոնց նպատակն է մոլորության մեջ գցել հակառակորդին, այս ամենը անընդունելի են բայց ոչ արգելված։
Աղբյուրներ
Կատեգորիա:Միջազգային իրավունք
Շպետկի
Շպետկի (Шпетки), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Շպետկի գյուղում բնակվում էր 187 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Պուտիլայի շրջանի բնակավայրեր Կատեգորիա:Ուկրաինայի գյուղեր
Ֆեդոսովո (այլ կիրառումներ)
Ֆեդոսովո, կարող է վերաբերել՝
Լենա Մայեր-Լանդրութ
Լենա Մայեր-Լանդրութ (Lena Meyer-Landrut, ), գերմանացի երգչուհի, որը ներկայացրել է Գերմանիան Եվրատեսիլ 2010 երգի մրցույթում և ճանաչվել է հաղթող։
Կենսագրություն
Լենա Մայերը ծնվել է 1991 թվականի մայիսի 23-ին գերմանական Հաննովեր քաղաքում։ Նրա հայրը լքել է ընտանիքը, երբ նա եղել է 2 տարեկան։ Լենան Անդրեաս Մայել-Լանդրութի թոռնուհին է, ով եղել է Արևմտյան Գերմանիայի դեսպանը ԽՍՀՄ-ում։
Լինելով ընտանիքում միակ երեխան՝ Լենան հինգ տարեկանից սկսել է զբաղվել պարով, իսկ որոշ ժամանակ անց գերմանական հեռուստասերիալներում երկրորդ պլանի դերեր է խաղացել, սակայն լրջորեն չի զբաղվել դերասանական աշխատանքով։
Եվրատեսիլ 2010
2010 թվականի մարտի 12-ին Լենան, «Satellite» երգով մասնակցելով Եվրատեսիլ 2010-ի Գերմանիայի ազգային ընտրությանը, ճանաչվում է հաղթող և հնարավորություն ստանում ներկայացնել Գերմանիան Եվրատեսիլ 2010 երգի մրցույթում։
Քանի որ Եվրատեսիլում Գերմանիան մեծ հնգյակի անդամ է, Լենան միանգամից հանդես եկավ եզրափակչում և ճանաչվեց 55-րդ մրցույթի հաղթողը։
Եվրատեսիլ 2011
Քանի որ Գերմանիան հաղթել էր Եվրատեսիլ 2010-ում, հաջորդ տարի մրցույթն անցկացվեց Գերմանիայում, և Լենան կրկին ընտրվեց Գերմանիայի ներկայացուցիչ։ Նա մրցույթում ներկայացրեց «Taken by a Stranger» երգը և 110 միավորով զբաղեցրեց 10-րդ հորիզոնականը։
Եվրատեսիլ 2012
Լենան՝ որպես հյուր, 2012 թվականի մայիսին Եվրատեսիլի վերջին 5 տարիների հաղթողների հետ ելույթ ունեցավ Եվրատեսիլ 2012 երգի մրցույթի երկրորդ կիսաեզրափակչում, որտեղ կատարեց 2010 թվականի մրցույթում հաղթած իր «Satellite» երգը։
Եվրատեսիլ 2013
2013-ին Լենան նորից մասնակցությունը ունեցավ հերթական Եվրատեսիլում։ Նա մրցույթի եզրափակչում Համբուրգից հայտարարեց Գերմանիայի քվեարկության արդյունքները։
Արտաքին հղումներ
Կատեգորիա:Գերմանացի երգիչներ Կատեգորիա:Գերմանիայի մասնակիցները Եվրատեսիլ երգի մրցույթում Կատեգորիա:Եվրատեսիլ երգի մրցույթի հաղթողներ Կատեգորիա:Լենա Մայեր-Լանդրութ Կատեգորիա:Գերմանացի երգչուհիներ Կատեգորիա:Գերմանացի փոփ երգչուհիներ Կատեգորիա:Գերմանացի երաժիշտներ Կատեգորիա:Գերմանացի կոմպոզիտորներ Կատեգորիա:Գերմանացի դերասանուհիներ
Մարինա Սալաս
Մարինա Սալաս (Marina Salas, ), իսպանացի դերասանուհի, հայտնի է «Երեք մետր երկնքի մակարդակից վերև», «Երեք մետր երկնքի մակարդակից վերև։ Ես ցանկանում եմ քեզ» և «Լոպե դե Վեգա։ Անառակներ և գայթակղիչներ» ֆիլմերում։
Կենսագրություն
Մարինա Սալասը ծնվել է 1988 թվականի հոկտեմբերի 17-ին Բարսելոնայում։ Դերասանուհին մանկուց տարբերվել է մյուս երեխաներից։ Նա սիրում էր նմանակել մուլտֆիլմերի և ֆիլմերի հերոսներին, և դա շատ լավ էր ստացվում նրա մոտ։ 2000 թվականին դերասանուհին միանգամից խաղացել է 2 սերիալներում՝ «Քաղաքի հիվանդանոց», «Քաղաքի դեկորացիա»։ 2006 թվականին դերասանուհին հայտնվում է «Կատալոնիա» դրվագներից մեկում և խաղում «Առանց քեզ» ֆիլմի գլխավոր հերոսուհու կերպարում։ 2007 թվականին խաղացել է «Հետհաշվարկ» սերիալում։ 1 տարի անց նա հրավիրվել է խաղալու «Ինչ որ մեկը կա՞ այդտեղ» սերիալում։ 2010 թվականին նա նկարահանվում է «Երեք մետր երկնքի մակարդակից վերև» մելոդրամայում, որտեղ խաղում էր Կատինայի դերում, որտեղ նա Բաբիի ամենամոտիկ ընկերուհին էր։ 2011 թվականին նա խաղում է «Հրեշտակ թե Սատանա» սերիալում Լյուսիի դերում։ Ապա խաղում է «Նավ» հայտնի սերիալում Վիլմայի դերում, որտեղ նա երեխայի էր սպասում։ 2012 թվականին նա խաղում է «Պտուտախաղի թագավորները» ֆիլմում Վանեսիի դերում։ Ապա խաղում է «Երեք մետր երկնքի մակարդակից վերև։ Ես ցանկանում եմ քեզ» ֆիլմում, նորից Կատինայի դերում։ 2014 թվականի ամռանը հայտնի դարձավ, որ Մարինա Սալասը հանդիպում է Մարիո Կասասի հետ, բայց դերասանները հերքեցին այդ փաստը։
Արտաքին հղումներ
Կատեգորիա:1988 ծնունդներ Կատեգորիա:Իսպանացի դերասանուհիներ Կատեգորիա:Իսպանացի հեռուստատեսային դերասանուհիներ Կատեգորիա:Իսպանացի կինոդերասանուհիներ
Գայլի
Գայլի, գյուղ Արևմտյան Հայաստանում, Խարբերդի վիլայեթի Խարբերդի գավառում ։
Պատմություն
Գյուղն ավերվել է, իսկ բնակիչները բռնությամբ տեղահանվել են 1915 թվականի Մեծ եղեռնի ժամանակ։
Ֆեդորովսկոե (այլ կիրառումներ)
Ֆեդորովսկոե, կարող է վերաբերել՝
Գայլի
Բնակչություն
XX դարի սկզբին ուներ 30 տուն՝ 188 հայ բնակչով։
Տնտեսություն
Բնակչության հիմնական զբաղմունքը անասնապահությունն ու երկրագործությունն էր։
Ծանոթագրություններ
Կատեգորիա:Արևմտյան Հայաստանի գյուղեր
Նովո-Գերանկինո
Նովո-Գերանկինո (Ново-Геранькино, Илмĕрсел), գյուղ Ռուսաստանի Սամարայի մարզի Բորսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:18-րդ դարում հիմնադրված բնակավայրեր Կատեգորիա:Ռուսաստանի Սամարայի մարզի Բորսկի շրջանի բնակավայրեր Կատեգորիա:60 թվականին հիմնադրված բնակավայրեր
ՆԱՍԱ
Օդագնացության և տիեզերական տարածության հետազոտությունների ազգային գործակալություն (ՆԱՍԱ) (անգլ. National Aeronautics and Space Administration, կրճատ՝ NASA), գործակալություն, որը պատկանում է ԱՄՆ դաշնային կառավարությանը, ենթարկվում է անմիջականորեն ԱՄՆ փոխ-նախագահին և 100% ֆինանսավորվում է ԱՄՆ պետական բյուջեից։ Պատասխանատու է երկրի քաղաքացիական տիեզերական ծրագրերի համար։ ՆԱՍԱ-ի և նրա ստորաբաժանումների կողմից, այդ թվում նաև բազմաթիվ աստղադիտակների և ինտերֆերոմետրերի միջոցով ստացված լուսանկարները և տեսանյութերը հրապարակվում են որպես հասարակական ունեցվածք և կարող են ազատ պատճենվել։
Մերկուրի (1959-63 թթ.)
Մերկուրի, (Mercury) - ԱՄՆ առաջին տիեզերագնացների թռիչքների տիեզերական ծրագիր։ «Ռեդսթոուն» և «Ատլաս Դ» կրող հրթիռների ցածր բեռնատարողության պատճառով «Մերկուրի» պարկուճների հնարավորությունները չափազանց սահմանափակ էին և իրենց տեխնիկական հագեցվածությամբ զգալիորեն զիջում էին սովետական «Վոստոկ» տիեզերանավերին։ Այնուամենայնիվ ծրագրի ընթացքում փորձարկվեցին տիեզերանավի կողմնորոշման մեթոդները և ստացվեց զգալի տեխնիկական և բուժա-բիոլոգիական փորձ, որոնք օգտագործվեցին «Ջեմինի» և «Ապոլոն» ծրագրերում։ Բացի այդ, աստրոնավտները վայրէջք էին կատարում իջեցվող սարքի խցիկում, այլ ոչ թե կատապուլտով դուրս էին թռնում տիեզերանավից, ինչպես «Վոստոկ»-ներում։ «Մերկուրի» տիեզերանավերը զգալիորեն փոքր ու թեթև էին «Վոստոկ»-ներից, արգելակման շարժիչը պինդ վառելանյութով էր աշխատում, տիեզերագնացը ավելի շատ էր մասնակցում տիեզերանավի թռիչքի կառավարմանը քան «Վոստոկ»-ներում, որոնք չափազանց ավտոմատացված էին։ Այս ծրագրով թռիչքների ամբողջ գումարային ժամանակը երկու օրից ավելին է։
Ջեմինի (1961-66 թթ.)
Ջեմինի (Gemini), ԱՄՆ տիեզերագնացների թռիչքների տիեզերական ծրագիր։ «Ջեմինի» շարքի տիեզերանավերը «Մերկուրի»-ների շարունակությունն էին, սակայն ունեին զգալիորեն ավելի մեծ հնարավորություններ (2 անձնակազմի անդամ, ավելի երկար ավտոնոմ թռիչքի հնարավորություն, ուղեծրի փոփոխության հնարավորություն և այլն)։ Այս ծրագրի ընթացքում փորձարկվեցին մոտեցման և կցման մեթոդները, առաջին անգամ պատմության մեջ կատարվել է տիեզերական սարքերի կցում։ Կատարվեցին մի քանի ելքեր բաց տիեզերք, սահմանվեց այն ժամանակվա թռիչքի տևողության ռեկորդը։ Այս ծրագրով թռիչքների ամբողջ գումարային ժամանակը կազմեց ավելին քան 41 օր։ Գումարային բաց տիեզերքում անցկացրած ժամանակը 10 ժամ։ Ջեմինի ծրագրի իրականացման ընթացքում ստացված փորձը օգտագործվեց Ապոլոն ծրագրի իրականացման ընթացքում։
Սոյուզ - Ապոլոն (1972-75 թթ.)
«Սոյուզ» - «Ապոլոն» փորձնական նախագիծ (Apollo-Soyuz Test Project (ASTP) ռուսերեն` Экспериментальный полёт Союз - Аполлон (ЭПАС)), սովետական «Սոյուզ-19» տիեզերանավի և ամերիկյան «Ապոլոն» տիեզերանավի համատեղ փորձնական թռիչքի ծրագիր։
Ծրագիրը հաստատվել է 1972 թվականի մայիսի 24-ին ՍՍՀՄ-ի և ԱՄՆ-ի միջև համագործակցության համաձայնագրով տիեզերքի խաղաղ նպատակներով օգտագործման մասին։
Ծրագրի հիմնական նպատակներն էին`
Սքայլաբ
Սքայլաբ (Skylab, sky laboratory (թարգմանաբար՝ երկնային լաբորատորիա)), ամերիկյան ուղեծրային կայան, նախատեսված տեխնիկական, աստղաֆիզիկական, կենսա-բժշկական հետազոտությունների, ինչպես նաև Երկրի դիտարկումների համար։ Արձակվել է 1973 թվականի մայիսի 14-ին, ընդունել է երեք արշավախումբ 1973 թվականի մայիսից մինչև 1974 թվականի փետրվարը, իջել է ուղեծրից և ոչնչացել 1979 թվականի հուլիսի 11-ին։ Երկարությունը 24,6 մ, մեծագույն տրամագիծը 6,6 մ, զանգվածը - 77 տ, ներքին ծավալը 352,4 մ³: Ուղեծրի բարձրությունը 434 - 437 կմ (պերիգեյ-ապոգեյ), թեքումը 50°: Ընդհանուր առմամբ կայան են այցելել երեք արշավախումբ։ Արշավախմբերի հիմնական նպատակն էր անկշռությանը մարդու հարմարվողականության ուսումնասիրությունները և գիտական փորձերի իրականացումը։
Առաջին արշավախումբը (Չարլզ Կոնրադ, Փոլ Ուայթց, Ջոզեֆ Կերվին) շարունակվեց 28 օր (24.05.1973 - 22.06.1973) և ուներ ոչ այնքան գիտական, այլ վերանորոգողական բնույթ։ Դեպի բաց տիեզերք կատարված մի քանի ելքերի ընթացքում աստրոնավտները բացեցին չբացված արևային մարտկոցը և վերականգնեցին կայանի ջերմակարգավորումը։
Երրորդ և վերջին արշավախումբը (Ջերալդ Կարր, Էդվարդ Գիբսոն, Վիլիամ Պոուգ) մեկնարկեց 1973 թվականի նոյեմբերի 16-ին և սահմանեց մարդու տիեզերքում անցկացնելու բացառիկ ռեկորդ - 84 օր։
Սփեյս Շաթլ (1972-2011 թթ.)
Տիեզերական տրանսպորտային համակարգ (Space Transportation System), ավելի հայտնի է որպես՝ Սփեյս Շաթլ (Space shuttle - տիեզերական մաքոք), ամերիկյան բազմակի օգտագործման տիեզերանավ։ Շաթլները տիեզերական տարածություն էին արձակվում էին կրող հրթիռների միջոցով, տիեզերքում կատարում էին տեղաշարժումներ տիեզերանավի նման և վերադառնում էին Երկիր՝ ինքնաթիռի նման։ Ենթադրվում էր, որ շաթլները հաճախակի կթռչեին Երկրի ուղեծրի և մակերևույթի միջև՝ երկու ուղղություններով օգտակար բեռներ տեղ հասցնելով։ Նախագծման ընթացքում նախատեսվել է, որ ամեն մի շաթլ դեպի տիեզերք պետք է կատարեր մինչև 100 թռիչք։ Սակայն, գործնականում նրանք օգտագործվեցին զգալիորեն ավելի քիչ։ 2011 թվականի մարտի տվյալներով ամենաշատ թռիչքներ իրականացրել է «Դիսքավերի» շաթլը՝ 39 թռիչք։ Ծրագիրը ավարտվել է 2011 թվականին, բոլոր գործող տիեզերանավերը ուղարկվել են թանգարաններ։ Վերջին թռիչքը կատարել է «Ատլանտիս» շաթլը՝ վայրէջքը եղավ 2011 թ. հուլիսի 21-ին։
Միջազգային տիեզերակայան (1993 թ.-Մինչև օրս)
Միջազգային տիեզերակայանը (կրճատ՝ ՄՏԿ, անգլերեն` International Space Station, կրճատ` ISS, ռուսերեն` Междунаро́дная косми́ческая ста́нция, կրճատ` МКС) որպես բազմանպատակ հետազոտական համալիր օգտագործվող ուղեծրակայան է։ Կառավարումն իրականացվում է համատեղ՝ Հյուսթոնի թռիչքների կառավարման կենտրոնից և Կորոլյովի տիեզերական թռիչքների կառավարման կենտրոնից։ Ստեղծվել է սովետական, ապա՝ ռուսական Միր-2 կայանի, Եվրոպական Կոլամբուս կայանի և ճապոնական Կիբո լաբորատորային մոդուլի հետ համատեղ։
Կատեգորիա:1958 հիմնադրումներ ԱՄՆ-ում
Ալբերտո Վարնկեն
Ալբերտո Վարնկենը (Alberto Warnken, ), չիլիացի ֆուտբոլային մրցավար է։
1930 թ. ֆուտբոլի աշխարհի առաջնության ժամանակ վարել է յի ու ի միջև հանդիպումը։ Հանդիպման ընթացքում դաշտից հեռացնելով պերուացի Պլասիդո Գալինդոյին ՝ Վարնկենը դարձել է առաջին մրցավարը, ով ֆուտբոլի աշխարհի առաջնությունում դաշտից խաղացող է հեռացրել։ յի ու յի միջև, ի ու յի միջև, ի ու յի միջև, յի ու ի միջև (կիսաեզրափակիչ) հանդիպումներում աշխատել է որպես եզրային մրցավար։
Հղումներ
Կատեգորիա:Չիլիացի ֆուտբոլային մրցավարներ Կատեգորիա:1889 ծնունդներ Կատեգորիա:1944 մահեր Կատեգորիա:Ֆուտբոլային մրցավարներ այբբենական կարգով
Բանի (Քարելի շրջան)
Բանի (ბანი), գյուղ Վրաստանում։ Գտնվում է Շիդա Քարթլի մարզի Քարելի շրջանում ։
Դիրք
Գտնվում է ծովի մակարդակից 1130 մետր բարձրության վրա։ Շրջկենտրոն Քարելից հեռու է 18 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քարելի շրջան
(7581) Յուդովիչ
(7581) Յուդովիչ (Yudovich), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 14-ին Լյուդմիլա Կարաչկինայի կողմից Նաուչնիում ։
Միջին հեռավորությունը Արեգակից կազմում է 3,123954 ա. մ., առավելագույնը մոտենում է 2,6662 ա. մ. հեռավորության վրա և հեռանում 3,5818 ա. մ. ։ Արեգակի շուրջ մեկ ամբողջական պտույտ է կատարում 2016,77 երկրային օրվա ընթացքում, իր ուղեծրով շարժվելով միջինում 0,178504 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,63° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Լյուդմիլա Կարաչկինայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քեռի Դավոն
Քեռի Դավոն, հայ գրող Ակսել Բակունցի պատմվածքներից է։
Ընդհանուր տեղեկություններ
1934 թվականին գրված «Քեռի Դավոն» պատմվածքում պատկերված է Դավալու գյուղը, որի բնակչության զգալի մասը 1930-ական թվականներին արևմտահայ վերաբնակիչներ էին ։ Բակունցը սիրում էր այցելել խոտրջրեցի բարեկամներին Միսխանայում, Արագածի ստորոտում և Արարատյան դաշտում բնակություն հաստատած սասունցիներին ու մշեցիներին։ 1929 թվականին այցելություններից մեկի ժամանակ նա զրուցում է հովիվ Գևորգի հետ։ Այդ զրույցի նյութը դառնում է «Մուրոյի «զրույցը» պատումը։ Այդպիսի այցելությունների արդյունք են եղել նաև «Ծիրանի փողը», «Քեռի Դավոն» պատմվածքները ։
Գրական արձագանքներ
«Քեռի Դավոն» պատմվածքը «Ծիրանի փողը» պատմվածքի հետ 1930-ական թվականներին դարձավ Ակսել Բակունցի դեմ կատարված հարձակումների գլխավոր թիրախը («Գրական սերունդ», 1936, N 5-6, էջ 33-35) ։ Բակունցը ամենից ավելի զանգեզուրյան բնության երգիչն է, սակայն Սյունիքի լեռների և անտառների կախարդիչ բնապատկերների կողքին մեր առաջ բացվում են Արարատյան դաշտի, Արագածի, Արայի լեռան, Շիրակի, Լոռվա, Սասունի և հայոց երկրի այլ վայրերի բնորոշ տեսարաններ։ Հատկապես հմայք ունեն Արարատյան դաշտի բակունցյան պատկերները, Արարատյան դաշտի գյուղերի նկարագրությունը։ Այդպիսի գյուղի նոր փողոցը «Ինչպես մի նետ, այդ փողոցը ձգվում էր դեպի եղեգնուտը, և զույգ լեռը կարծես փողոցի ծայրն էր»։ Գրականագետ Ռաֆայել Իշխանյանը կարծում է, որ չի կարելի համաձայնվել քննադատության մեջ հայտնված այն կարծիքին, ըստ որի Բակունցի ստեղծագործությունը սահամանափակվում է Զանգեզուրով, և այդ ստեղծագործության հիմնական արժանիքը Զանգեզուրի կյանքի ճիշտ պատկերումն է։ Այդ կարծիքը հայտնողները ոչ միայն չեն «նկատում» Բակունցի զանգեզուրյան պատմվածքների համազգային բնույթը, այլև անյպիսի բնորոշ, առաջնակարգ ստեղծագործություններ, ինչպիսիք են «Ծիրանի փողը», «Լառ-Մարգարը», «Խաչատուր Աբովյանը», «Որդի որոտմանը», «Քեռի Դավոն» և ուրիշները, որոնցում պատկերված են ոչ զանգեզուրյան հայ գյուղեր ։
Հրատարակություն
«Քեռի Դավոն» պատմվածքն առաջին անգամ հրատարակվել է 1934 թվականի հունվարի 10-ին «Խորհրդային Հայաստան» օրաթերթում, ապա վերամշակված տեղ է գտել «Անձրևը» ժողովածուում, իսկ 1936 թվականին Երևանում տպագրվել է առանձին գրքույկով ։ 1955 թվականին տեղ է գտել Երկերի միահատորյակում և «Ամբողջական գործը» բեյրության հրատարակության Ա հատորում, 1964 թվականին՝ Երկերի առաջին հատորում ։
Ծանոթագրություններ
Կատեգորիա:Ակսել Բակունցի ստեղծագործություններ Կատեգորիա:Վիքիպեդիա:ԵՊՀ ԻՄ հոդվածներ 2023
Without You I’m Nothing
Երգեր
«Pure Morning» ստեղծագործությունը դարձել է «The Chumscrubber» ֆիլմի սաունդթրեք։ «Every You Every Me» երգը դարձել է «Դաժան խաղեր» ֆիլմի սաունդթրեքը։
«Evil Dildo» երգի ձայնը վերցված է Բրայան Մոլքոյի ինքնապատասխանիչից. այն ձայնագրված էր այն բանից հետո, երբ նա սկսել է ստանալ բազում անպարկեշտ հեռախոսազանգեր։ «Burger Queen» երգն ունի նաև ֆրանսերեն տարբերակ՝ «Burger Queen Français»։
Արտաքին հղումներ
Կատեգորիա:1998 ալբոմներ Կատեգորիա:Placebo ալբոմներ Կատեգորիա:Անգլալեզու ալբոմներ
Ուստ-Պուտիլա
Ուստ-Պուտիլա (Усть-Путила), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Ուստ-Պուտիլա գյուղում բնակվում էր 623 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Պուտիլայի շրջանի բնակավայրեր Կատեգորիա:Ուկրաինայի գյուղեր
Իվան Օկունևի անվան մշակույթի պալատ (Նիժնի Տագիլ)
Պալատը գտնվում է Օկունևի անվան մշակույթի զբոսայգում՝ քաղաքի Ձերժինսկի շրջանի Օկունև փողոցի երկայնքով։ Սվերդլովսկի մարզի մշակույթի ամենամեծ պալատն է։
Պատմություն
1951 թվականին «Ուրալվագոնզավոդ» գործարանի տնօրեն Իվան Վասիլևիչ Օկունևը կարողացավ հասնել նրան, որ ԽՍՀՄ նախարարների խորհուրդը որոշեց Նիժնի Տագիլում իրենց ձեռնարկության համար մշակույթի պալատ կառուցել։ Դրան նպաստեց այն հանգամանքը, որ խոշորագույն տանկային գործարանը չուներ մշակույթի պալատ. դրա փոխարեն գոյություն ունեին 6 աշխատանքային ակումբներ, որոնք գտնվում էին փայտե շենքերում ։
Իվան Օկունևը «Ուրալվագոնզավոդ» գործարանի տնօրենի պաշտոնում աշխատեց մինչև 1969 թվականը և մահացավ 1972 թվականին։ 1973 թվականի օգոստոսի 14-ին Իվան Օկունևի հիշատակին «Ուրալվագոնզավոդ» գործարանի մշակույթի պալատը և դրան հարակից զբոսայգին կոչվեց նրա անունով։
Մշակույթի պալատում աշխատել են ստեղծագործական տարբեր կոլեկտիվներ, ակադեմիական երգչախմբեր, սիմֆոնիկ նվագախմբեր, ջութակի անսամբլ, դասական բալետի խումբ, բեմադրվել են Մաքսիմ Գորկու «Հատակում», Բ. Ալեքսանդրովի «Свадьба в Малиновке», Տ. Խրենիկովի «Հարյուր դևեր և մեկ աղջիկ» և այլն։
Նկարագրություն
Մշակույթի պալատը կառուցվել է ԽՍՀՄ-ում տարածված դասական ամպիր ոճով (ստալինյան ամպիր)։ Շենքը ունի բարդ հորինվածք։ Շենքի կենտրոնական մասը կազմված է խոշոր հունական սյունաշարի տեսքով, Կորնթոսյան սյուների երկու շարքերով։ Շենքի կողային թևերը զարդարված են փոքր սյունաշարերով և միանում են մուտքերի կենտրոնական մասում։ Պալատի ինտերիերը զարդարված է կարմիր, վարդագույն և սպիտակ ուրալյան մարմարով, իսկ հատակը, պատուհանները և դռները պատրաստված են կաղնու փայտից։ Կենտրոնական նախասրահը լուսավորում են մեծ ջահերը։ Մշակույթի պալատի թատերական դահլիճը նախատեսված է 800 տեղերից, ունի շքամուտքի մեկ սրահ, պատշգամբով նախասրահ, պտտվող բեմ, նվագախումբի փոս և սենյակ արվեստագետների համար։ Պալատի ձախ թևում կա 200 հանդիսատեսի համար նախատեսված փոքր դահլիճ, ինչպես նաև պարասրահ և գրադարան։ Պալատի աջ թևում կան սպորտային և ցուցահանդեսային դահլիճներ, ինչպես նաև ակումբային սենյակներ։
Արտաքին հղումներ
Կատեգորիա:1958 հիմնադրումներ
Սընգ Ռի
Լի Սընգ Հյոն (հանգըլ՝ 이승현, առավել հայտնի՝ Սընգ Ռի (հանգըլ՝ 승리, ), հարավկորեացի երգիչ, պարող, դերասան, կոմպոզիտոր, BIGBANG խմբի անդամ։ Մինչ խմբին միանալը Սընգ Ռին մի նորաստեղծ բոյզ-բենդի անդամ դառնալու թեկնածու էր։ Նա կարող էր պարային ունակությունների շնորհիվ դառնալ նոր խմբի անդամ, սակայն նրան հեռացրին՝ թույլ վոկալային տվյալների պատճառով։ Հետագայում Սընգ Ռիին նկատեցին YG Entertainment Group-ից և առաջարկեցին դառնալ BIGBANG խմբի անդամ։
Արտաքին հղումներ
Կատեգորիա:1990 ծնունդներ Կատեգորիա:Դեկտեմբերի 12 ծնունդներ Կատեգորիա:Հարավկորեացի երգիչներ Կատեգորիա:Հարավկորեացի դերասաններ Կատեգորիա:Հարավկորեացի կոմպոզիտորներ Կատեգորիա:Հարավկորեացի կինոդերասաններ Կատեգորիա:Հարավկորեացի թատրոնի դերասաններ Կատեգորիա:Չունգ Անգի համալսարանի շրջանավարտներ Կատեգորիա:Հարավկորեացի հաղորդավարներ Կատեգորիա:Հարավկորեացի երաժիշտներ Կատեգորիա:Հարավկորեացի հեռուստատեսային դերասաններ Կատեգորիա:Բեմական կեղծանուններ
Միշել Օրի
Միշել Օրի (Michel Ory, ), շվեյցարացի սիրող աստղագետ, աստերոիդների և գիսաստղերի հայտնաբերող ։ Մեկն էր 2009 թվականի Էդգար Վիլսոնի մրցանակի հաղթողներից 304P/Օրի (P/2008 Q2 Ory) պարբերական գիսաստղի հայտնաբերման համար 2008 թվականի օգոստոսի 27-ին, Յուրա աստղադիտարանում օգտագործելով 24-դյույմանոց f/3,9 ռեֆլեկտոր աստղադիտակ ։ 2018 թվականին ստացել է Յուջին Շումեյկերի ՄԵՄ գրանտ, որը Օրին օգտագործում է իր Կլաուդի Ռայների հետ կատարվող հետազոտություններում Օտտմարշեյմի աստղադիտարանում Մորոկոյում ։
Օրին դասավանդում է ֆիզիկա Շվեյցարիայի Պորենտրու քաղաքի կանտոնական դպրոցում ։
Աստերոիդների հիմնական գոտու (67979) Միշելօրի աստերոիդը անվանվել է նրա պատվին ։
Արտաքին հղումներ
Կատեգորիա:Շվեյցարացի աստղագետներ Կատեգորիա:Գիսաստղ հայտնաբերողներ Կատեգորիա:Աստերոիդ հայտնաբերողներ Կատեգորիա:Ժնևի համալսարանի շրջանավարտներ
Նիկոլայ Բայբակով
Նիկոլայ Կոնստանտինովիչ Բայբակով, խորհրդային պետական գործիչ։ Տեխնիկական գիտությունների դոկտոր (1966 թ.)։ ԽՄԿԿ անդամ 1939 թվականից։
1932 թվականին ավարտել է Ադրբեջանի նավթային ինստիտուտը և մինչև 1935 թվականն աշխատել է Բաքվում։ 1935-1937 թթ. ծառայել է սովետական բանակում։ 1937-1940-ական թթ. Բաքու և Կույբիշև քաղաքներում ղեկավար աշխատանքներ է կատարել նավթարդյունաբերության բնագավառում։ 1944 թվականից՝ ԽՍՀՄ նավթարդյունաբերության ժողկոմ, 1948 թվականից՝ մինիստր։ 1955-1957 թթ.՝ ԽՍՀՄ Մինիստրների սովետի ժողովրդական տնտեսության հեռանկարային պլանավորման պետական հանձնաժողովի նախագահ, 1957-1958 թթ.՝ ՌՍՖՍՀ Մինիստրների սովետի նախագահի առաջին տեղակալ և Պետպլանի նախագահ։ 1964-1965 թթ.՝ ԽՍՀՄ Պետպլանին կից նավթարդյունաբերության պետական կոմիտեի նախագահ, ՍՍՀՄ մինիստր, 1965 թվականից՝ ԽՍՀՄ Պետպլանի նախագահ։ ԽՄԿԿ ԿԿ-ի անդամ՝ 1952-1961 թթ. և 1966 թվականից։ ՍՍՀՄ 2-րդ, 4-րդ, 5-րդ, 7-րդ, 9-րդ գումարումների Գերագույն սովետի դեպուտատ։
Նիկոլայ Կոնստանտինովիչ Բայբակովն արժանացել է լենինյան մրցանակի (1963 թվականին)։ Պարգևատրվել է Լենինի 4 և այլ շքանշաններով։